Peetruse pärisnimi oli  Siimon. Tema ja ta vend  Andreas olid kalurid, kes elasid Galilea järve ääres. Jeesus pöördus kala püüdva Siimona poole ja kutsus teda oma jüngrina "püüdma inimesi". Nime Peetrus (kr petros - "kalju") andis talle Jeesus, kes ütles: "Sina oled Peetrus ja sellele kaljule ma ehitan oma koguduse, ja põrgu väravad ei saa sellest võitu. Ma annan sulle taevariigi võtme, ja mis sa iganes kinni seod maa peal, see on seotud ka taevas, ja mis sa iganes lahti päästad maa peal, see on lahti päästetud ka taevas." (Mt 16:18) Sestap tuntaksegi Peetrust Paradiisi võtmehoidjana, kel on õigus otsustada sissepääsu üle. Miks usaldas Jeesus just Peetrusele taeva võtmed? Peetrus õppis läbi omaenda kannatuste ja eksimuste inimeseks olemist, ta õppis iseendas tundma väärikaks saamise saladust. Iseennast tundma õppides hakkas ta paremini mõistma ka teisi.